cyanic-selkie/wikianc huggingface dataset:
Haaparousku
Koko ja ulkonäkö
Haaparousku on kookas ja kiinteämaltoinen sieni. Jopa 20-senttiseksi kasvava lakki on kupera ja violetinharmaa, vanhempana laakeneva ja ruskeanharmaaksi tai violettiin vivahtavaksi muuttuva. Kostealla säällä haaparousku on hyvin limainen. Heltat ovat valkoiset tai kermankellertävät, tasatyviset. Jalka on vaalea, ontto, keskeltä pullistunut tai tasapaksu. Maku on kirpeä. Maitiaisneste on valkoista, eikä se värjäänny. Suolattuna haaparouskun leikkauspinnat värjäytyvät maitiaisnesteen vaikutuksesta vihreiksi.
Samankaltaiset lajit
Haaparouskun näköislajeja on useita. Nurmirouskut (Lactarius flexuosus) ovat haaparouskua lyhytjalkaisempia ja harvahelttaisempia. Niiden malto on myös erittäin kovaa. Yleinen kalvashaaparousku (L. utilis) on puolestaan haaparouskua vaaleampi ja limaisempi. Myös korpirousku (L. uvidus) ja harmaarousku (L. vietus) ovat usein haaparouskun kaltaisia. Korpirouskun maitiaisneste muuttuu kuitenkin violetiksi ja harmaarouskun harmaantuu. Lisäksi palsamirouskut, kuten viitapalsamirousku (L. glyciosmus) voivat muistuttaa haaparouskua, tosin niiden haju on kookosta muistuttava. Haaparousku on helppo erottaa lievästi myrkyllisestä lakritsirouskusta, sillä lakritsirouskun maitiaisneste on vesikirkasta ja sen tuoksu on lakritsimainen.
Käyttö ravinnoksi
Haaparousku on erinomainen ruokasieni, mutta tuoreena kirpeä ja vaatii viiden minuutin keittämisen. Keitettynä sientä voidaan käyttää ruoanvalmistukseen tai säilöä perinteiseen tapaan suolaamalla. Keitetyt rouskut voi myös pakastaa. Haaparousku kuuluu kauppasieniin. Keitettyjä haaparouskuja käytetään muhennoksiin ja paistoksiin ja erityisesti sienisalaattiin.
Haaparouskua on syöty pitkään Suomessa, osissa Venäjää ja lähialueilla, mutta monissa muissa maissa sitä pidetään syömäkelvottomana. Yksi syy sienen suosioon Suomessa lienee sen satoisuus: hyvänä vuonna haaparouskuja voi kasvaa sen tyypillisillä kasvupaikoilla 100 kg hehtaarilla.
Marloes Keetels
Marloes Keetels (s. 4. toukokuuta 1993 Schijndel) on alankomaalainen maahockeypelaaja ja olympiamitalisti. Hän oli mukana Alankomaiden olympiahopeaa saavuttaneessa joukkueessa Rio de Janeirossa 2016. Hän voitti olympiakultaa Tokion olympialaisissa 2020.
Keetels pelasi Alankomaiden maajoukkueessa ensimmäisen maaottelunsa helmikuussa 2013. Hän on huhtikuuhun 2018 mennessä pelannut 115 maaottelua ja tehnyt niissä 13 maalia. Hän on MM-kilpailuissa voittanut kultaa kotikisoissa Den Haagissa 2014. Champions Trophyssa saavutuksina on hopeaa vuonna 2016 ja pronssia vuonna 2014. EM-kilpailuissa hän on voittanut kultaa vuonna 2017 sekä saanut hopeaa vuonna 2015.
Keetels edustaa vuonna 2018 seuratasolla HC Den Boschia. Aiemmin hän on pelannut SMHC De Hopbelissa. Hän on pelipaikaltaan keskikenttäpelaaja.
Järvisammaleläimet
Järvisammaleläimet (Phylactolaemata) on sammaleläinten luokka, jonka jäsenet elävät yksinomaan makeassa vedessä. Siihen kuuluu vain yksi lahko, Plumatellida. Ne muodostavat runkokuntia, jotka koostuvat identtisistä, mikroskooppisista yksilöistä. Yksilöt kykenevät itsenäiseen syömiseen, ruoansulatukseen ja lisääntymiseen. Järvisammaleläimet siivilöivät ravinnokseen alkueläimiä, bakteereja ja orgaanista ainesta vedestä.
Terry Virts
Terry W. Virts, Jr. (s. 1. joulukuuta 1967 Baltimore, Maryland, Yhdysvallat) on Yhdysvaltain ilmavoimien eversti ja NASAn astronautti. Hän osallistui sukkulalennolle STS-130 pilottina.
Koulutus ja ura ilmavoimissa
Virts syntyi vuonna 1967 Baltimoressa, mutta pitää Columbiaa Marylandissa kotikaupunkinaan. Hän valmistui Oakland Mills High Schoolista Columbiassa, Marylandissa vuonna 1985. Virts suoritti B.Sc. tutkinnon matematiikassa Yhdysvaltain ilmavoimien akatemiassa vuonna 1989 ja aeronautiikan maisterintutkinnon Embry-Riddle Aeronautical Universityssä 1997. Ilmavoimien akatemiassa ollessaan Virts osallistui vuonna 1988 Ranskan ilmavoimien vaihto-ohjelmaan École de l'Airissa.
Ilmavoimien akatemian jälkeen Virts liittyi ilmavoimiin vänrikkinä vuonna 1989. Hän toimi F-16 -lentäjänä yksikkönsä mukana Yhdysvaltojen lisäksi myös Etelä-Koreassa ja Saksassa. Hänet valittiin Edwardsin lentotukikohdassa Kaliforniassa toimivaan ilmavoimien koelentokouluun vuonna 1997. Valmistumisen jälkeen hän toimi F-16:n koelentäjänä. Virts on lentänyt yli 3000 tuntia yli 40 lentokoneella.
Ura NASAssa
Virts on naimisissa ja hänellä on kaksi lasta.
Venäjän naisten jääkiekkomaajoukkue
pienoiskuva|oikea|Venäjän joukkue lämmittelemässä [[Jääkiekko talviolympialaisissa 2010|talviolympialaisissa vuonna 2010 ennen ottelua Kiinaa vastaan.]] Venäjän naisten jääkiekkomaajoukkue edustaa Venäjää kansainvälisissä naisten jääkiekko-otteluissa. Joukkue toimii Venäjän jääkiekkoliiton alaisuudessa. Vuonna 2022 maassa oli 2 141 rekisteröitynyttä naisjääkiekkoilijaa. Joukkue on Kansainvälisen jääkiekkoliiton IIHF:n hallinnoimalla jääkiekon maailmanranking-listalla 5. sijalla. Joukkue oli melko pitkään 4. sijalla, vuodet 2013 ja 2016–2021.
Venäjän naisten jääkiekkomaajoukkue on saavuttanut kolme pronssimitalia maailmanmestaruuskilpailuista. Vuodesta 2016 joukkueen päävalmentajana toimi Aleksei Tšistjakov. Nykyinen valmentaja on Jevgeni Bobariko.
Joukkueen suoritus Sotšin vuoden 2014 olympiakisoissa hylättiin jälkikäteen Kansainvälisen olympiakomitean päätöksellä joulukuussa 2017 ja joukkueessa siellä pelanneet Inna Djubanok, Jekaterina Lebedeva, Jekaterina Paskevitš, Anna Šibanova, Jekaterina Smolentseva ja Galina Skiba julistettiin elinikäiseen edustuskieltoon olympialaisissa. Syyksi ilmoitettiin, että Venäjän joukkuetta on epäilty järjestelmällisistä ja valtiojohtoisista dopingrikkomuksista.
Vuoden 2022 maailmanmestaruuskilpailuissa joukkueen oli määrä pelata A-lohkossa ja Venäjän tunnuksin. Joukkue kuitenkin suljettiin kisoista Venäjän hyökättyä Ukrainaan.
Valonkantajat
Valonkantajat on uusimaalainen heavy metal- ja rockyhtye, joka perustettiin vuonna 2010.
Valonkantajien esikoisalbumi, Tuomittu elämään julkaistiin 12. lokakuuta 2012.
Keväällä 2017 Valonkantajista sivuun siirtyneiden kitaristi Ville Salorannan ja basisti Jukka Hjelmin korvasivat soolokitaristi Alexander Kuoppala (Children of Bodom, Timo Rautiainen) sekä basisti Ilari Kauppi.
Valonkantajien kolmas studioalbumi, Vastavirtaan julkaistiin 24. marraskuuta 2017.
Wilkins
Wilkins tarkoittaa seuraavia:
WildFly
WildFly (tunnettu aiemmin nimellä JBoss AS tai lyhyemmin JBoss) on sovelluspalvelin, joka toteuttaa Java Platform, Enterprise Edition (Java EE) ohjelmistokehitysalustan. WildFly on kirjoitettu Javalla ja on siten laitteistoriippumaton: sitä voi ajaa millä tahansa Javaa tukevalla käyttöjärjestelmällä. WildFlyn on kehittänyt JBoss, joka on nykyään osa Red Hattia. WildFly on GNU Lesser General Public License ohjelmistolisenssin alainen, ja täten ilmainen, avoimen lähdekoodin ohjelmisto. Red Hat tarjoaa kuitenkin kaupallista tukea JBossiin perustuvalle JBoss Enterprise Application Platform (EAP) ohjelmistolle.
Historia
Vuonna 1999 Marc Fleury aloitti avoimen lähdekoodin projektin nimeltä EJB-OSS (Enterprise Java Bean Open Source Software), joka toteutti Java 2 Enterprise Editionin (J2EE) EJB rajapinnan. Sun Microsystems pyysi projektia muuttamaan nimeään, koska EJB oli rekisteröity tavaramerkki. EJB-OSS uudelleennimettiin JBOSSiksi, ja myöhemmin JBossiksi.
Wilh. Schauman
thumb|130px|Schaumanin vaneritehtaan vanha savupiippu Jyväskylän Lutakossa.
Kosketus
thumb|Aviopari koskettelee toisiaan muun muassa ylläpitääkseen läheisyyttään. Kosketus on ihmisten tai eläinten välinen fyysinen kontakti, joka aiheuttaa yleensä tuntoaistimuksen mutta ei kipua. Koskettelu on tärkeää esimerkiksi pienen lapsen ja äidin välisessä suhteessa sekä aikuisten romanttisissa suhteissa. Koskettelun yleisyys ja hyväksyttävyys vaihtelee paljon kulttuureittain.
Wilh. Schauman
'''Oy Wilh. Schauman Ab''' oli vuosina 1911–1988 toiminut suomalainen metsäteollisuusyhtiö, jolla oli tuotantolaitoksia muun muassa Jyväskylässä, Joensuussa, Savonlinnassa, Pietarsaaressa ja Ristiinassa. Vuonna 1988 yrityksen liiketoiminta fuusioitiin Kymmene Oy:öön. 1990 toiminta siirtyi nimelle Schauman Wood ja nykyään siitä vastaa UPM-Kymmene Wood Oy, joka harjoittaa muun muassa vanerintuotantoa.
Kosketus
Erilaisia tapoja koskettaa ovat esimerkiksi kädestä kiinnipitäminen, kättely, halaaminen, paijaaminen, suuteleminen ja eläimillä sukiminen.
Wilh. Schauman
Yhtiö perustettiin 1911 Wilhelm Schaumanin kuoleman jälkeen jatkamaan hänen omistamisensa yritysten toimintaa. Näihin kuului sahoja, Jyväskylän vaneritehdas sekä sokeri- ja sikuritehtaat Pietarsaaressa. Schaumanin vanerinvalmistus oli alusta lähtien hyvin kannattavaa. Ensimmäisen maailmansodan jälkeen vanerin vienti Venäjältä ja Baltiasta länteen oli loppunut. Suomi oli ainoa Euroopan maa joka pystyi viemään merkittäviä määriä vaneria ja jolla oli myös riittävästi vanerin raaka-aineena tarvittavaa rauduskoivua. Schauman perusti toisen vaneritehtaan Savonlinnaan 1921 ja osti Joensuussa toimineen Itä-Suomen Faneeritehdas Oy:n vaneritehtaan 1924. Yhtiön vanerituotanto nousi vuoden 1913 5 000 kuutiometristä vuonna 1928 jo 31 000 kuutiometriin.
Kosketus
Lapsen ja äidin suhteessa
Ihminen alkaa saada kosketussignaaleja jo kohdussa äitinsä sydämenlyöntien kautta. Syntymän jälkeen vauvan ja äidin välinen kosketus on hyvin tärkeä osa heidän suhdettaan, ja ihminen saakin lapsuudessaan paljon enemmän kosketusta kuin myöhemmin. Kosketus voimistaa lapsen ja äidin suhdetta, se antaa vauvalle turvallisuuden tunnetta, ja se vaikuttaa niin myönteisten kuin kielteistenkin tunteiden syntyyn. Äiti voi esimerkiksi tehdä lapsen iloiseksi taputteluleikeillä tai varoittaa lastaan koskemasta johonkin puristamalla lasta yhtäkkisesti.
Wilh. Schauman
Schauman rakensi myös 1934 sulfiittiselluloosatehtaan Pietarsaareen Alholmaan. Vuonna 1935 tuotannon aloittanut tehdas kuului erilliselle yhtiölle nimeltä Ab Jakobstads Cellulosa-Pietarsaaren Selluloosa Oy joka liitettiin 1960 osaksi Schaumania.
Kosketus
Lapsen ja äidin suhteessa
Vauvan koskettelu on tärkeää vauvan kehityksen kannalta, sillä se rauhoittaa lasta ja mahdollisesti sitä kautta auttaa aivojen kehitystä. Liian vähän kosketusta saaneiden lasten on todettu kärsivän muista useammin ongelmista käyttäytymisessä, tunne-elämässä ja sosiaalisissa suhteissa. Tätä ongelmaa on esiintynyt joskus etenkin orpokodeissa, joissa lapsia ei ole kosketeltu.
Joissain maissa järjestetään vauvanhierontakursseja, joilla äitejä opetetaan silittelemään ja pitelemään vauvojaan.
Romanttisessa suhteessa
Romanttisessa suhteessa kosketus on hyvin tärkeä läheisyyden ylläpitäjänä ja viestijänä. Suhteessa kosketus etenee asteittain käsien pitelystä halaukseen, suuteluun ja lopulta seksuaaliseen kontaktiin. Pariskunta koskettelee toisiaan eniten avioliiton alkuvaiheissa, jonka jälkeen koskettelu alkaa vähentyä. Pitkään naimisissa olleen parin osapuolet koskettelevat toisiaan tyypillisesti yhtä usein.
Wilh. Schauman
Sokerinvalmistuksesta luovuttiin 1919 kun Pietarsaaren sokeritehtaasta tuli osa samana vuonna perustettua Oy Suomen Sokeri Ab:tä. Sikurin valmistus jatkui kannattavana mutta sotavuosia lukuun ottamatta pienimuotoisena aina vuoteen 1960 saakka ja viimeinen sikurierä myytiin varastosta syyskuussa 1964.
Schauman alkoi 1950- ja 1960-luvuilla valmistaa myös puukuitulevyjä ja lastulevyjä. Uusi puukuitulevytehdas aloitti toimintansa Savonlinnassa 1954. Jyväskylän lastulevytehdas avattiin 1958, Viialan levytehdas ostettiin 1962 Viiala Oy:ltä ja vuonna 1969 perustettiin lastulevytehdas myös Joensuuhun. 1960-luvun alussa perustettiin Pietarsaareen myös sulfaattiselluloosatehdas, paperitehdas ja paperisäkkejä valmistanut Wisapakin tehdas. 1970-luvun alussa Schauman oli jo Suomen suurin markkinasellun valmistaja ja Pietarsaaren paperisäkkitehdas oli Suomen suurin. Schauman hankki myös CrafSacin säkkitehtaan Rouenista Ranskasta 1969. Schaumanilla oli myös rakennuspuusepänteollisuutta ja se omisti vuodesta 1971 pietarsaarelaisen, suuria Swan-purjeveneitä valmistaneen Nautorin veneveistämön.
Vuonna 1980 Schauman osti Asko-yhtymä Oy:ltä Fennia-Fanerin entiset vaneritehtaat Lahdessa ja Vammalassa. 1983 Schauman osti Antti Aarnion Palkkiyhtymältä 1960-luvulla perustetut Ristiinan Pelloksen ja Kiteen Puhoksen lastulevy- ja vaneritehtaat.
Schauman oli Helsingin pörssin päälistalla vuosina 1949-1988. Yhtiö fuusioitiin 1988 Kymmene-konserniin ja vuodesta 1996 se on ollut osa UPM-Kymmene konsernia.
Kosketus
Kulttuurinen vaihtelu
Koskettelu on yleisempää lämpimän ilmaston maissa kuin kylmän ilmaston maissa. Tämän on arveltu johtuvan ehkä siitä, että lämpimässä ihmiset paljastavat enemmän ihoa kosketeltavaksi kuin kylmässä. Toinen teoria on auringonvalon vaikutus mielialaan.
Uskonnollisten ihmisten on todettu koskettelevan toisiaan vähemmän kuin ateistien ja agnostikkojen.
Kosketuksen aistiminen
Ihmisellä on eriytyneitä kosketushermosyitä eli CT-hermosyitä. Ne ovat vastuussa kosketuksen havaitsemisesta, ja ne myös välittävät hellien ja hitaiden silitysten ja kosketusten tunnemerkityksiä. Nämä hermosyyt reagoivat parhaiten kädenlämpöiseen kosketukseen, joten ne ovat erityisen herkkiä ihmiskosketukselle. Autistisilla lapsilla CT-hermosyyt reagoivat eri tavalla kuin muilla lapsilla, mikä saa heidät kokemaan toisten ihmisten kosketuksen epämukavana.
Vaikutus
Miellyttävä koskettaminen laukaisee muutoksen ihmisen aivojen endorfiinijärjestelmässä. Tutkimuksen mukaan ihmisen opioidijärjestelmä reagoi kosketukseen sitä voimakkaammin, mitä enemmän hänellä on läheisiä ihmissuhteita.
Kosketusta käytetään usein lohduttamiseen. Lempeä kosketus lisää oksitosiinihormonin eritystä, mikä saa aikaan luottamuksen ja kiintymyksen tunnetta. Tämän vuoksi ihmiset usein hyväilevät itseään eri tavoin rauhoittaakseen itseään. Itsensä hieronnan on todettu hidastavan pulssia ja alentavan stressihormoni kortisolin määrää.
Joissakin tutkimuksissa on havaittu, että pienetkin kosketukset ovat tuottaneet tarjoilijattarille suurempia juomarahoja sekä saaneet ihmisiä ostamaan enemmän tai auttamaan avunpyytäjiä. Eräässä tutkimuksessa havaittiin, että urheilussa joukkuetovereiden välisten kosketusten määrä alkukaudella korreloi joukkueen menestyksen kanssa myöhemmin kauden aikana.
Paljon toisia kosketteleva ihminen mielletään ystävällisenä ja läheisenä persoonana. Tämän vuoksi paljon koskettelevat lääkärit, opettajat ja managerit saavat parempia arvioita kuin vähän koskettelevat.
Paljon koskettelevat ihmiset saattavat saada kielteisiä reaktioita kosketustensa kohteilta, ja joskus koskettelu koetaan ahdisteluksi. Hyväksyttävimmät paikat koskettaa toista ovat hartiat, käsivarret, kädet ja selkä. Kosketuksen hyväksyttävyyteen vaikuttaa myös kosketuksen laatu, kesto, voima ja olosuhteet kuten samanaikainen katsekontakti tai tapahtumapaikka. Nopea kosketus koetaan harvemmin ahdisteluksi kuin silitys. Koskettelun hyväksyttävyys riippuu myös yksilöstä, kulttuurista ja sukupuolesta.
Bo Lönnqvist
Bo Hjalmar Lönnqvist (s. 29. syyskuuta 1941 Espoo) on suomenruotsalainen kansatieteilijä, joka hoiti etnologian professuuria Jyväskylän yliopistossa vuosina 1995–2004.
Bo Lönnqvist tuli ylioppilaaksi Kulosaaren ruotsinkielisestä yhteiskoulusta vuonna 1960 ja suoritti Helsingin yliopistossa tohtorintutkinnon vuonna 1973. Väitöskirja Dräkt och mode i ett landsbygdssamhälle 1870–1920 käsitteli kansanpukuja. Lönnqvist on tehnyt pitkän akateemisen uran Helsingin yliopiston dosenttina ja Suomen Akatemian tutkijana sekä vierailevana professorina Oslossa ja Münsterissä sekä vakinaisena professorina Jyväskylässä. Lönnqvist on hoitanut lukuisia luottamustehtäviä muun muassa Valtakunnallisen kansallispukuraadin puheenjohtajana (1978–1985). Hänelle on myönnetty muun muassa Vuoden tiedekirja -palkinto vuonna 1993 ja Tollanderin palkinto vuonna 2014.
Eugène Cordonnier
Eugène Louis Auguste Cordonnier (16. marraskuuta 1892 Loos – 3. tammikuuta 1967 Bondy) oli ranskalainen voimistelija. Hän sai joukkuekilpailussa pronssia kesäolympialaisissa 1920 Antwerpenissä ja sitten hopeaa kesäolympialaisissa 1924 Pariisissa.
Zduńska Wola
Zduńska Wola on kaupunki ja oma kuntansa Puolan keskiosassa, Łódźin voivodikunnassa. Se on piirikuntansa hallinnollinen keskus. Zduńska Wolassa asuu 42 374 ihmistä (2015). Se sijaitsee noin 45 kilometriä Łódźista länteen. Zduńska Wola oli tunnettu tekstiiliteollisuudestaan. Kaupunki on myös Maximilian Kolben syntymäpaikka.
Aiheesta muualla
pienoiskuva|vasen|Rautatieasema
Goldie (elokuva)
Goldie on Benjamin Stoloffin ohjaama vuonna 1931 ensi-iltansa saanut yhdysvaltalainen komediaelokuva. Goldien nimiroolin näyttelee Jean Harlow, ja muissa päärooleissa ovat Spencer Tracy ja Warren Hymer, jotka näyttelevät kahta Goldieta tavoittelevaa merimiestä, Billiä ja Spikea. Sivurooleissa ovat muiden muassa Jesse De Vorska, Leila Karnelly ja Ivan Linow. Goldie sai ensi-iltansa Yhdysvalloissa 28. kesäkuuta 1931. Goldie on mustavalkoinen ja noin 68 minuutin mittainen. Fox Film Corporation tuotti elokuvan.
Goldie on uudelleenfilmatisointi vuonna 1928 valmistuneesta mykkäkomediasta A Girl in Every Port, jonka ohjasi Howard Hawks ja jonka pääosissa ovat Victor McLaglen, Robert Armstrong ja Louise Brooks.
Johan Segercrantz
Johan Werner Segercrantz (17. elokuuta 1874 Hamina – 2. huhtikuuta 1953 Helsinki) oli suomalainen pankinjohtaja ja taidemaalari.
Henkilöhistoria
Segercrantzin vanhemmat olivat kruununvouti, majuri Johan Gustaf Emil Segercrantz (1826–1901) ja Marja Melechin (1832–1912). Hän pääsi ylioppilaaksi Haminan yksityislyseosta 1893 ja valmistui Helsingin yliopistosta filosofian kandidaatiksi 1899 ja maisteriksi 1900. Segercrantz toimi pankinjohtajana Haminassa, Porissa ja Helsingissä. Viimeksi hän oli Yhdyspankin Privatbankenin haarakonttorin johtajana Helsingissä vuodesta 1925 alkaen. Haminassa ollessaan Segercrantz toimi myös Norjan ja Tanskan varakonsulina 1915–1918. Segercrantz osallistui Suomen Taiteilijain näyttelyihin vuosina 1930 ja 1931.
Segercrantz oli naimisissa 1902–1951 Selma Karolina Ahlqvistin (1879–1951) kanssa. Heidän poikansa oli Suomen Paperitehtaitten Yhdistyksen palveluksessa ollut pääkonsuli Anders Segercrantz (1909–2008). Johan Segercrantzin veli oli puolestaan kauppias, valtiopäivämies Hjalmar Frithiof Segercrantz.
Kirjallista tuotantoa
Nimellä Werner Segercrantz:
Heporauta
Heporauta on sukunimi:
Saksan viinitie
Saksan viinitie on 85 kilometriä pitkä Pfalzin viinialueita halkova matkailutie. Se alkaa Ranskan rajalla sijaitsevasta Schweigen-Rechtenbachin kunnasta pohjoiseen Bockenheimiin.
Historia
pienoiskuva|vasen|Saksalainen viiniportti Viinitien alussa Schweigen-Rechtenbachissa olevan saksalaisen viiniportin (Deutsches Weintor) rakennuttivat kansallissosialistit vuonna 1935. Portin tarkoitus oli kansallissosialistien omien intressien lisäksi lisätä alueen matkailua.
Pfalzin viininviljelyalue
pienoiskuva|vasen|Paikallisia viinitarhoja Pfalzin viinialue on 23 000 hehtaarin suuruinen ja se on Saksan toiseksi suurin viinialue. Viininviljelijöitä alueella on noin 4000, joista suurin osa työskentelee perheyrityksissä. Eniten alueella viljellään Riesling-viinirypäleitä, jonka viljelyala on lähes 6 000 hehtaaria. Huhti-marraskuussa viininvalmistajat avaavat tiloillensa Pop up -ravintoloita, joissa he tarjoavat oman tilansa viiniä sekä pieniä, yksinkertaisia välipaloja. Nämä tunnistaa kyltistä jossa lukee Straußwirtschaft.
Alueen festivaaleja
Joka syksy Neustadtissa pidetään suuri viinifestivaali, Deutsches Weinlesefest. Juhlissa valitaan myös viinikuningatar edustamaan saksalaista viiniä niin Saksassa kuin ulkomailla. Festivaaleilla käy jopa 100 000 vierailijaa.
Bad Dürkheimissa pidetään vuosittain suuret makkaramarkkinat, Dürkheimer Wurstmarkt. Se houkuttelee jopa 685 000 kävijää, ja sitä pidetään maailman suurimpana viinifestivaalina. Juhlan juuret juontavat 1100-luvulle, jolloin Dürkheimilaiset halusivat tarjota pyhiinvaeltajille ruokaa ja juomaa. Tästä kehittyi keskiaikaiset markkinat, ja josta lopulta tuli kansanfestivaali. Juhlan nimi viittaa pfalzilaisten toiseen intohimoon eli makkaraan.
Vaellus ja pyöräily
Saksan viinitien suuntaisesti kulkee Pfälzer Weinsteig -vaellusreitti. Se kulkee metsien ja viinitarhojen läpi, ja sen varrella on useita linnoja, näköalapaikkoja ja kyliä. Retkeilyreitti on 172 kilometriä pitkä, eli se on paljon pidempi kuin viinitie. Reitti on jaettu yhteentoista päiväetappiin.
Radweg Deutsche Weinstraße -pyöräilyreitti on 97 km pitkä. Se on jaettu neljään etappiin.
Megadethin diskografia
Vuonna 1984 Megadeth julkaisi kolme kappaletta sisältäneen demoäänitteen Last Rites, joka kiinnitti levy-yhtiö Combat Recordsin huomion. Megadeth solmi levytyssopimuksen Combatin kanssa marraskuussa, ja yhtye aloitti esikoisalbuminsa Killing Is My Business... And Business Is Good! äänittämisen joulukuussa. Albumi julkaistiin vuoden 1985 kesäkuussa, mutta sen äänimaailma kärsi pienen budjetin takia heikosta tuotannosta. Tästä huolimatta albumi herätti paljon huomiota underground metal -piireissä, ja myös suuret levy-yhtiöt kiinnostuivat Megadethista. Levy-yhtiö Capitol Records teki yhtyeen kanssa levytyssopimuksen vuonna 1985 ja osti Combat Recordsilta julkaisuoikeuden Megadethin toiseen levyalbumiin Peace Sells... But Who’s Buying?, josta tuli yhtyeen uran ensimmäinen Yhdysvalloissa listoille noussut levytys.
Kahdella ensimmäisellä studioalbumilla soittaneet rumpali Gar Samuelson ja kitaristi Chris Poland erotettiin yhtyeestä vuonna 1987 ennen kuin Megadeth aloitti kolmannen albuminsa So Far, So Good... So What! työstämisen. Uudeksi rumpaliksi valittiin Samuelsonin rumputeknikko Chuck Behler, ja Polandin korvasi Jeff Young. Tämä kokoonpano ei kuitenkaan kantanut So Far, So Good... So What! -albumia pidemmälle, ja vuonna 1989 Megadethin uudeksi rumpaliksi valittiin Nick Menza, Behlerin rumputeknikko. Vuonna 1990 Jeff Youngin korvasi työteliään etsinnän jälkeen Marty Friedman. Mustainen, Ellefsonin, Friedmanin ja Menzan “klassinen kokoonpano“ debytoi ensi kerran Megadethin neljännellä studioalbumilla Rust in Peace, joka oli ehdolla Grammy-palkintoon. Vuonna 1992 julkaistiin Countdown to Extinction, Megadethin uran suurin kaupallinen menestys.
Sekä Countdown to Extinction että sen seuraaja, vuoden 1994 Youthanasia, ylittivät platinalevyrajan Yhdysvalloissa. Seuraavalla studioalbumillaan Cryptic Writings Megadeth oli muuttanut musiikkiaan entistä kuulijaystävällisemmäksi, mitä monet yhtyeen fanit vieroksuivat. Nick Menza erotettiin yhtyeestä, ja Megadethin klassinen kokoonpano hajosi lopullisesti Marty Friedmanin erottua yhtyeestä Risk -albumin kiertueen jälkeen. Vuonna 2001 Megadeth julkaisi albumin The World Needs a Hero, mutta yhtyeen ura päättyi vuonna 2002 Dave Mustainen vasemman käden hermovaurion takia.
Vuonna 2004 soittokykynsä takaisin saanut Mustaine keräsi väliaikaisen kokoonpanon studiomuusikoista ja äänitti Megadethin seuraavan albumin The System Has Failed, jonka oli alun perin pitänyt olla hänen oma sooloalbuminsa. Albumin ja Blackmail the Universe -kiertueen menestyksen johdosta Mustaine päätti jatkaa Megadethin uraa. Vaihtuvien kokoonpanojen kanssa levytettyjen studioalbumien United Abominations ja Endgame jälkeen Megadethin kokoonpano vakiintui basisti David Ellefsonin palattua yhtyeeseen vuonna 2010. Megadeth julkaisi uransa viimeisimmän studioalbumin, Super Collider, vuonna 2013.
Oi Polloi
Yhtyeen jäsenet ovat olleet antifa-järjestöjen ja Earth First!-luonnonsuojelujärjestön jäseniä. Oi Polloi laulaa myös gaelin kielellä.
Oi Polloi on esiintynyt Suomessa muun muassa Helsingin Katu on Punk -kadunvaltaustapahtumassa elokuussa 2014 ja Kallion Lepakkomies-baarissa.
Pappadátes (Préveza)
Pappadátes on Kreikan kylä, joka kuuluu hallinnollisesti Ziróksen kuntaan, Prévezan alueyksikköön ja Epeiroksen alueeseen. Kylän väkiluku on 369 (vuonna 2011).
Arnold Wilkins
pienoiskuva|oikea|Tutkan kehityksen muistolaatta. Arnold Frederic Wilkins OBE (20. helmikuuta 1907 – 5. elokuuta 1985) oli fyysikko, joka vaikutti Robert Watson-Wattin kanssa tutkan kehittämiseen. Vuonna 1935 Watson-Watt pyysi häntä laskemaan tarvittavan energian veden lämpötilan nostamiseen seitsemällä asteella 5 kilometrin etäisyydellä ja kilometrin korkeudella. Wilkinsin laskelman mukaan "kuolemansäde" vaatisi epäkäytännöllisen paljon energiaa ja ehdotti sen sijaan lentokoneen havaitsemista radioaaltojen heijastumisella.
Pappadátes (Préveza)
Pappadátesin kylä sijaitsee noin 33 kilometriä luoteeseen Ártasta ja noin 46 kilometriä pohjoiskoilliseen Prévezasta. Se on rakennettu noin 296 metrin korkeuteen merenpinnasta laskettuna. Pappadátes muodostaa myös laajemman kyläyhdyskunnan (Τοπική Κοινότητα Παππαδατών, Topikí Koinótita Pappadatón), johon kuuluvat varsinaisen Pappadátesin kylän lisäksi kylät Ágioi Apóstoloi (Άγιοι Απόστολοι, aiemmin Provídi, Προβίδι) ja Galíni (Γαλήνη, aiemmin Chálasma, Χάλασμα). Koko yhdyskunnan väkiluku on 551.
Aiemmin kylä kuului Thesprotikón kuntaan ja vuodesta 2011 lähtien Ziróksen kunnan Thesprotikón kunnallisyksikköön.
Kantokasken koulu
Kantokasken koulu on Espoon Latokaskessa sijaitseva peruskoulu, joka tarjoaa yleisopetusta 1-6 luokkalaisille. Koulussa opiskelee tällä hetkellä noin 370 oppilasta.
Koulun rehtori on Arja Pyykkö.
Tulolähde
Tulolähde on suomalaisessa verotuksessa esiintyvä käsite. Verotusta varten verovelvollisen tulot jaetaan tulolähteisiin, joista lasketaan kustakin verot erikseen. Tulolähteet ovat: elinkeinotoiminnan tulolähde (EVL-tulo), maatalouden tulolähde (MVL-tulo) ja henkilökohtainen tulolähde eli muun toiminnan tulolähde (ns. TVL-tulo). Kunkin tulolähteen tulos lasketaan erikseen oman verolakinsa mukaisesti. Henkilökohtaisen tulon verotusta säätelee Tuloverolaki, elinkeinotulon verotusta Laki elinkeinotulon verottamisesta ja maataloustulon verotusta Maatilatalouden tuloverolaki.
Elinkeinotoiminnalla tarkoitetaan liike- ja ammattitoimintaa. Maataloutena pidetään maa- ja metsätalouteen liittyvää toimintaa kuten viljelyä ja tuotantoeläinten kasvatusta. Ne toiminnot, jotka eivät kuulu elinkeino- tai maataloustulolähteisiin, kuuluvat henkilökohtaiseen tulolähteeseen ja verotetaan tuloverolain mukaan. Kellä tahansa verovelvollisella voi olla kaikki kolme tulolähdettä, sillä lähdejako ei riipu yhtiömuodosta. Yksityishenkilöllä henkilökohtaiseen tulolähteeseen kuuluvat esimerkiksi eläke- ja palkkatulot.
Tulolähdejaon merkitys
Kunkin tulolähteen tulos lasketaan erikseen ja myös ilmoitetaan omalla veroilmoituslomakkeellaan. Toisen tulolähteen tappiota ei saa vähentää toisen tulolähteen voitosta.
Tulolähdejaottelulla on merkitystä esimerkiksi arvopaperikaupassa ja luovutusvoiton verotuksessa. Osakeluovutusten yhteydessä tulolähteen määrittely voi olla ratkaisevaa tulon veronalaisuuden tai tappion vähennyskelpoisuuden kannalta. Elinkeinoverolain mukaan tietyt käyttöomaisuusosakkeiden luovutukset voivat olla täysin verovapaita. Toisaalta tuloverolain mukaan voidaan luovutusvoiton laskennassa käyttää ns. hankintameno-olettamaa, kun taas elinkeinoverolain mukaan ei voida. Tulolähteellä on merkitystä myös siinä, verotetaanko yksityishenkilön arvopaperikaupan tulot ansio- vai pääomatuloina. Myös kiinteistöjen ja huoneistojen vuokratulojen verotuksessa tulolähdejaottelulla on merkitystä.
Tulolähdejaon historia ja tulevaisuus
Tulolähdejaon olemassaolo juontuu verotuksen historiasta. Sen merkitys pieneni vuoden 1993 verouudistuksessa. Nykyiseen verokertymään tulolähdejaon merkitys on suhteellisen vähäinen. Yritysverotuksessa tulo verotetaan usein samalla tai lähes samalla tavalla riippumatta siitä, kuuluuko tulo elinkeino- vai henkilökohtaiseen tulolähteeseen.
Erityisesti yritysverotuksessa tulolähdejakoa on kritisoitu. Vuonna 2007 tehdyn selvityksen mukaan 40 % tilitoimistoista piti tulolähdejakoa verotuksen merkittävimpänä lainsoveltamis- ja tulkitsemisongelmana. Jakoon liittyy tulkintavaikeuksia mm. siinä, mihin tulolähteeseen arvopapereista saadut luovutusvoitot missäkin tilanteessa kuuluvat. Verotusta uudistettaessa tulolähdejakoa on useaan otteeseen esitetty poistettavaksi.
Tulolähdejaosta luopuminen kuuluu Suomen Keskustan ohjelmaan vuonna 2015. Kansallinen Kokoomus kannattaa tulolähdejaosta luopumista ja Ruotsissa tulolähdejaosta on luovuttu.
HMS Hajen (Haj)
HMS Hajen (runkonumero Hj ja Haj) oli Ruotsin laivaston Hajen-luokan sukellusvene.
Valmistus
Alus tilattiin 1949 Malmöstä Kockums Mekaniska Verkstads AB:lta, missä köli laskettiin 1953. Alus laskettiin vesille 11. joulukuuta 1954 ja liitettiin laivastoon 28. helmikuuta 1957.
Palvelus
Alus poistettiin palveluksesta 1. heinäkuuta 1980 ja romutettiin vuonna 1983 Landskronassa.
Atsushi Tamura
Atsushi Tamura (, s. 4. joulukuuta 1973) on japanilainen koomikko ja Yōichi Hiruman ääninäyttelijä sarjassa Eyeshield 21. Hänellä on myös j-rock -yhtye Jealkb.
Hän työskentelee koomikkona ja juontajana partnerinsa Ryō Tamuran kanssa erinäisissä japanilaisissa tv-show'issa, tehden pilkkaa aivan kaikesta ja kaikista (vastaavan tyylinen amerikkalainen tv-ohjelma on Punk'd, jota juontaa Ashton Kutcher).
Bowery Boys
Bowery Boys oli New Yorkissa, Yhdysvalloissa 1800-luvulla toiminut hollantilaistaustainen jengi. Se oli tavoitteiltaan siirtolaisvastainen. Erityisesti roomalaiskatoliset ja irlantilaiset olivat sen vihollisia. Jengi toimi Manhattanilla Five Pointsissa. Toiminta-alue oli Bowery-kadun alue, pohjoiseen Five Pointsista. Bowery Boys oli alueen johtavia jengejä, ja eräs osoitus jengin vaikutusvallasta oli komennus, jonka johdosta useat pienemmät jengit liittyivät taisteiluun katolista ja irlantilaista Dead Rabbits -jengiä vastaan.
Meritorin koulu
Meritorin koulu on Espoonlahden rannalla Kivenlahdessa sijaitseva alakoulu, jossa opiskelee noin 320 oppilasta. Koulu on rakennettu vuonna 1988. Opetusta Meritorin koulussa tarjotaan 1-6 luokkalaisille. Koulussa on tehty laaja peruskorjaus ja opetus on alkanut uudessa rakennuksessa vuoden 2021 alusta alkaen.
Koulun rehtori on Matti Jokela. Koulussa painotetaan matemaattis-luonnontieteellisiä aineita ja tarjotaan pienryhmäopetusta.
Pakankylän koulu
Pakankylän koulu on Espoon Röylässä sijaitseva peruskoulu, joka tarjoaa yleisopetusta 1-6 luokkalaisille. Koulussa työskentelee noin 83 oppilasta.
Koulunjohtaja on Laura Kalmi.
Pappadátes
Pappadátes voi viitata seuraaviin paikkoihin Kreikassa:
Tiibetinvuoripeippo
Tiibetinvuoripeippo kuvattiin tieteelle kahdesta nykyisen Aksai Chinin alueelta, Karakorumin vuorilta syyskuussa 1929 pyydystetystä koiraspuolisesta yksilöstä. Täysikasvuinen ja nuori koiras löytyivät tasangolta 5 125 metriä merenpinnan yläpuolelta. Koska nuoren koiraan siivet eivät olleet kunnolla kehittyneet, sen arvellaan olleen peräisin lähistöllä sijainneesta pesästä. Molemmat linnut tallennettiin museonäytteiksi, mutta niiden huomattiin olevan omaa, aikaisemmin tuntematonta lajia vasta vuonna 1992.
Lajin elintavoista, yksilömäärästä tai levinneisyydestä ei tiedetä mitään. Tiedon puuttuessa sen kansainvälinen uhanalaisuusluokka on puutteellisesti tunnettu (DD).
SachsenEnergie-Eiskanal Altenberg
Historia
Vuonna 1997 naisten ohjaskelkkailuun rakennettiin oma lähtöpaikka. Kesällä 2007 18. mutkaa ja sen jälkeistä jarrutusaluetta sekä radan yleistä infrastruktuuria remontoitiin 4,1 miljoonalla eurolla.
29. lokakuuta 2018 julkaistiin uusi pääsponsori ja radan nimeksi vaihdettiin ENSO-Eiskanal. 1. tammikuuta 2021 rata sai uuden pääsponsorin ja radan nimeksi vaihtui SachsenEnergie-Eiskanal Altenberg.
F.L.Æ. Kunzen
thumb|F.L.Æ. Kunzen Friedrich Ludwig Æmilius Kunzen (24. syyskuuta 1761 – 28. tammikuuta 1817) oli saksalaissyntyinen tanskalainen säveltäjä ja kapellimestari. Hän tuli Kööpenhaminaan vuonna 1784 Det Kongelige Kapelin kapellimestariksi. Siellä hän esitti Mozartin oopperoita. Hän sävelsi myös itse oopperoita ja Mozart-vaikutteisia singspielejä, joista tunnetuin on vuonna 1789 ilmestynyt Holger Danske.
Lohjan sähkörautatie
Radan pituus oli 4,4 kilometriä. Se oli lähinnä tarkoitettu selluloosatehtaan kuljetuksia varten, mutta vuodesta 1912 alkaen se oli avattu myös yleiselle liikenteelle ja radalla kuljetettiin matkustajia, postia ja muuta rahtia.
Vuonna 1930 kaikki liikenne siirtyi 1928 valmistuneelle leveäraiteiselle Lohjan satamaradalle ja sähkörautatie purettiin samana vuonna. Matkustajaliikenne kapearaiteisella radalla oli loppunut jo 1928.
Radalla liikennöi yksi sähköveturi ja myöhemmin kaksikin höyryveturia, joista ensimmäinen vain vuoden 1916, jonka jälkeen se liian raskaana radalle myytiin Harvialan metsäradalle. Tämä veturi on säilynyt ja on Jokioisten Museorautatien hallussa.
Sähköveturi työskenteli vielä neljännesvuosisadan ajan tehtaan sisäisessä ajossa, lähinnä rannan paperipuukentällä, kunnes se romutettiin ja kiskotus purettiin.
Kovanen Yhtiöt
Kovanen Yhtiöt Oy on Suomessa toimiva henkilökuljetusyritys.
Kovanen perustettiin 1978, ja se toimi perheyrityksenä vuoteen 2017, jolloin Heikki Kovanen perheineen luopui liiketoiminnoista. Yrityksen liiketoiminnat jakautuivat henkilökuljetukseen ja elintarvikelogistiikkaan erikoistuneeseen Kovanen Logistics Oy:n. LTP Cargo osti Kovanen Logistics Oy:n elintarviketoiminnot ja ruotsalainen Cabonline-konserni Kovasen henkilöliiketoiminnan 2017. Kovanen Yhtiöt harjoittaa pääkaupunkiseudulla ja Oulussa taksiliikennettä ja tilausajoa nimellä Kovanen.
Tuomittu elämään
Tuomittu elämään on suomalaisen metalli- ja rockyhtyeen Valonkantajien esikoisalbumi. Se julkaistiin vuonna 2012 levymerkillä Violent Journey Records.
Kappaleesta "Lupaus" tehtiin musiikkivideo.
Slovenian naisten jääkiekkomaajoukkue
Slovenian naisten jääkiekkomaajoukkue edustaa Sloveniaa naisten kansainvälisesissä jääkiekko-otteluissa. Joukkueen päävalmentajana toiminut kaudesta 2012–2013 alkaen Franc Ferjanič.
Sloveniassa oli vuonna 2017 noin 70 naisjääkiekkoilijaa. Vuonna 2022 maassa oli 82 rekisteröityä naisjääkiekkoilijaa. Vuoden 2022 lopulla joukkue oli Kansainvälisen jääkiekkoliiton IIHF:n hallinnoimalla maailmanranking-listalla 22. sijalla. Vuosina 2010–2020 joukkue ei onnistunut nousemaan rankingissa yhtään sijaa.
Vuonna 2005 joukkue voitti 3. divisioonan maailmanmestaruuskilpailut, jotka järjestettiin 3.–9. maaliskuuta Kapkaupungissa, Etelä-Afrikassa. Myöhemmin joukkue on onnistunut nousemaan aina 1. divisioonan B-lohkon maailmanmestaruuskilpailuihin.
Lifebook
LIFEBOOK on Fujitsun kannettavabrändi, joka sisältää valikoiman eri kokoisia kannettavia tietokoneita niin yritys- kuin kotikäyttöön. Fujitsu LIFEBOOK-kannettavat suunnitellaan yhtiön omissa tuotekehitys- ja testilaboratorioissa. Ne valmistetaan Japanissa ja Saksassa.
Fujitsu tunnetaan mobiiliteknologian innovaatioistaan. Se toi ensimmäiset kosketusnäytölliset kannettavat tietokoneet markkinoille jo vuonna 1988. Se oli myös ensimmäinen tietokonevalmistaja, joka integroi 3G-yhteysteknologian suoraan kannettavaan. Useissa LIFEBOOK-malleissa on Fujitsun kehittämä modulaarinen laitepesä. Laitepesään voi optisen aseman tilalle vaihtaa esimerkiksi kakkosakun pidentämään akkukäyttöaikaa, toisen kiintolevyn tai matkaprojektorin.
Harmaa Kalma
Harmaa Kalma (Paul Pierre Duval) on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen Journey into Mystery -lehden numerossa #107 (1964). Hahmon loivat Stan Lee ja Jack Kirby. Harmaa Kalma on pääasiallisesti Thorin vihollinen.
Historia
Paul Pierre Duval oli ranskalainen kemisti, joka tapaturmassa kaatoi kädelleen tuntemattoman yhdistelmän kemiallisia aineita. Toivuttuaan hän huomasi kykenevänsä muuttamaan kätensä kosketuksella minkä tahansa substanssin - myös orgaanisen graniitinomaiseksi aineeksi. Koskettamalla itseään Duval onnistui muodostamaan itseensä elävän kivikuoren, joka takasi hänelle yli-inhimilliset voimat ja kestävyyden.
Uusien voimiensa avulla Duval ryhtyi rikolliseksi kutsuen itseään Harmaaksi Kalmaksi. Ajan myötä Kalma kuitenkin kyllästyi ja alkoi tavoitella kuolemattomuutta. Hän kehitti fiksaation Thoriin, jonka vasaran hän uskoi olevan avain kuolemattomuuteen. Thor kuitenkin voitti Kalman.
Harmaa Kalma jatkoi kuitenkin taisteluaan lukuisia supersankareita, kuten Rautamiestä, Haukkaa, Hämähäkkimiestä ja Nick Furya vastaan. Epäonnistuttuaan Kalma palasi vielä kerran taisteluunsa arkkivihollistaan Thoria vastaan, mutta joutui tällä kertaa ajelehtimaan avuttomana avaruuteen.
Täältä hän palasi takaisin Maahan taistellakseen Kostajia vastaan. Myöhemmin Harmaa Kalma liittyi Pahuuden Mestareihin ja Tohtori Doom työllisti hänet taistelemaan Hulkia vastaan. Hulk kuitenkin nöyryytti Kalmaa katkaisemalla tämän käden.
Harmaa Kalma hyökkäsi myöhemmin Möykyn kimppuun ja muutti hänet kosketuksellaan kiveksi. Ihmeneloset saivat Kalman vangittua, mutta Möykky huomasi yllätyksekseen kykenevänsä vaihtamaan olomuotoaan ihmisen ja Möykyn välillä.
Näiden tapahtumien jälkeen Thor vangitsi Harmaan Kalman, mutta oletettavasti hän on paennut vankilasta.
Voimat ja varusteet
Harmaa Kalmalla on kyky muuttaa mikä tahansa esine tai olento, orgaaninen tai epäorgaaninen liikkumattomaksi, graniittimaiseksi kiveksi koskettamalla sitä oikealla kädellään. Käden muutos on pysyvä, eikä Kalma voi pyyhkiä sitä. Kosketus aikaan saa lähes välittömän kohteen muutoksen atomi atomilta kivimäiseksi aineeksi.
Harmaa Kalma kykenee muuttamaan pinta-alaltaan maksimissaan noin kylpyammeen kokoisen objektin kiveksi (ihminen on noin viidennes tästä alueesta). Kalma ei kuitenkaan voi kontrolloida muutosprosessia. Jokainen kerta hänen kätensä koskettaessa jotain, käynnistää se muutosprosessin joka muuttaa mahdollisen maksimimärän aluetta kiveksi.
Mikäli Kalma siis koskettaisi esimerkiksi lentokoneen ohjauspaneelin metalliosia, rajoittuisi muutosprosessi pelkästään paneelin metallisiin osiin. Samalla lailla jos Kalma koskettaa kahta toisiaan koskettavaa ihmistä, vain se ihminen, johon Kalma koski, muuttuisi kiveksi.
Muutosprosessi vaatiikiin molekyylitason jatkuvuutta levitäkseen. Jotkin tekstiilit eivät kuitenkaan muutu Kalman kosketuksesta vaan vaikutus voi mahdollisesti levitä sen läpi tekstiilin suojaamaan aineeseen, kuten ihoon.
Harmaan Kalman aikaan saama muutos kestää noin tunnin ajan, jonka jälkeen uhri palautuu normaaliolomuotoonsa. Kivetettyä aikaa ei voi lisätä koskettamalla uhria toistuvasti. Tietysti muutosprosessin täysin päätyttyä voi Harmaa Kalma kivettää uhrin uudelleen.
Kivetyksestä ei tiedetä jääneen jälkivaikutuksia uhreihin. Ollessaan kivimuodossa uhreja voidaan kuitenkin vaurioittaa samalla lailla mitä vaikkapa graniittipatsaita. Muutosprosessin mentyä ohitse vauriot jäävät myös normaalitilaan.
Harmaa Kalma voi koskettaa itseään oikealla kädellään ja muuttaa itsensä näni kiveksi. Toisin kuin uhrinsa, Kalma kykenee liikkumaan ja säilyttää tietoisuutensa. Samalla Harmaa Kalma saa itselleen kiven fysikaaliset ominaisuudet, kuten kestävyyden ja lujuuden. Hänen normaali-ihmisen refleksit ja nopeutensa säilyvät ennallaan. Myös Kalman fyysinen voima lisääntyy dramaattisesti. Kiviolomuodossaan hän voi nostaa jopa 11 tonnia. Tavallisessa olomuodossaan Kalmalla on normaalin ikäisensä miehen voimat.
Harmaa Kalma rajoittaa voimiensa käyttöä erikoisvalmisteisella hanskalla, jossa on kuitenkin kämmenen kohdalla pieni aukko, mistä kivettävä voima voi siirtyä uhriin.
Milan Kučan
Kučan syntyi Križevcissä Koillis-Sloveniassa Prekmurjen alueella. Kučanista tuli Slovenian kommunistipuolueen johtaja vuonna 1986. Hän alkoi tukea kommunistipuolueen eroa liittovaltion puolueesta vuonna 1989, samoin kuin poliittista moniarvoisuutta. Kučanista tuli vuoden 1990 vaaleissa Slovenian osatasavallan presidentti.
Myöhemmin vuonna 1990 Kučan alkoi tukea Slovenian itsenäistymistä. Kučanin neuvottelupolitiikka johti Brionin sopimukseen. Kučan voitti istuvana presodenttinä presidentinvaalit vuonna 1994. Hänen presidenttikautensa päättyi vuonna 2002, jolloin häntä seurasi presidenttinä Janez Drnovšek.
Erkki Järvinen (yritysjohtaja)
Erkki Järvinen (s. 1960) oli Tikkurilan toimitusjohtaja 2009–21.9.2017. Helmikuussa 2018 Järvinen aloitti Snellmanin konsernijohtajana.
Järvinen on kauppatieteiden maisteri. Hän oli Fazeriin kuuluvan Fazer Leipomojen tuote- ja markkinointipäällikkö vuosina 1984–1990, Vaasanmyllyn (nyk. Vaasan) markkinointipäällikkö 1990–1991 ja yrityksen Pohjoismaiden-markkinointijohtaja 1991–1996, Siljans Knäcken toimitusjohtaja 1995–1996 sekä Rautakirjan kioskidivisioonan toimialajohtajana 1997–2001 ja yhtiön toimitusjohtajana vuosina 2001–2008. Järvinen tuli Tikkurilan palvelukseen vuonna 2009, josta lähtien hän on ollut yhtiön toimitusjohtaja ja johtoryhmän puheenjohtaja.
Järvinen on ollut Snellmanin hallituksen jäsen vuodesta 2011 ja YIT:n vuodesta 2013. Hän kuuluu myös CEPE:n (European Council of Paint, Printing Ink and Artists' Colours Industry), East Officen, Helsingin seudun kauppakamarin, Kemianteollisuuden, Mainostajien liiton ja Taloudellisen tiedotustoimiston hallituksiin.
Järvinen oli Sanoman johtoryhmän jäsen vuosina 2001–2008, Kaupan liiton hallituksen jäsen 2005–2008, Lifimin hallituksen jäsen 2005–2008, IBA:n (International Book and Press Retailers Association) hallituksen puheenjohtaja 2006–2008, Luottokunnan (nyk. Nets) hallintoneuvoston jäsen 2006–2008 ja Sannäsin kartanon hallituksen jäsen vuosina 2008–2010.
Mikko Laasio
Mikko Eelis Laasio (29. syyskuuta 1913 Pori – 24. kesäkuuta 1997 ) oli erityisesti asetelmamaalauksistaan, mutta myös maisemistaan ja henkilökuvistaan tunnettu taidemaalari.
Mikko Laasion vanhemmat olivat diakoni Vihtori Laasio ja Anna Emilia Andersson ja puoliso vuodesta 1938 Merike Christina Sailo, kuvanveistäjä Alpo Sailon tytär. Laasio opiskeli Taideteollisessa keskuskoulussa 1930–1931 ja Suomen Taideyhdistyksen piirustuskoulussa 1932–1935. Ensi kerran hänen töitään oli näytteillä vuonna 1946, mutta ensimmäisen yksityisnäyttelynsä hän piti vasta 1964 Helsingissä. Artekin taiteilijana hän oli vuoteen 1977. Laasio oli yksi Lokakuun ryhmän ekspressionisteistä vuodesta 1947 alkaen. Maisemia hän maalasi muun muassa Pohjois-Karjalassa ja Kainuussa, asetelmamaalarina hän sai huomiota 1950-luvulla. Laasio sai Pro Finlandian 1963 ja professorin arvonimen vuonna 1982.
Per Eriksson
Per "Sodomizer" Eriksson (s. 2. huhtikuuta 1982) on ruotsalainen muusikko, joka on soittanut kitaraa mm. yhtyeessä Bloodbath, Katatonia ja Ghost. Alun perin Eriksson toimi kyseisten yhtyeiden kitarateknikkona.
HMS Sälen (Säl)
HMS Sälen (runkonumerot Sä ja Säl) oli Ruotsin laivaston Hajen-luokan sukellusvene.
Valmistus
Alus tilattiin 1949 Malmöstä Kockums Mekaniska Verkstads AB:lta, missä köli laskettiin vuonna 1953. Se laskettiin vesille 3. lokakuuta 1955 ja liitettiin laivastoon 8. huhtikuuta 1957.
Palvelus
Alus poistettiin palveluksesta 1. heinäkuuta 1980 ja myytiin 1984 Länsi-Saksaan.
Nabeshima
Nabeshima voi tarkoittaa seuraavia asioita:
Gdańskin piirikunta
Gdańskin piirikunta on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 118 489. Siihen kuuluvat seitsemän kuntaa ovat Cedry Wielkie, Kolbudy, Pruszcz Gdański, Przywidz, Pszczółki, Suchy Dąb ja Trąbki Wielkie.
Väestö
vasen|pienoiskuva|220px|Piirikunnan väestöpyramidi 2014. Vuoden 2019 lopussa Gdańskin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 22,5 prosenttia piirikunnan väestöstä, työikäiset 61,8 prosenttia ja eläkeikäiset 15,7 prosenttia. Väestön keski-ikä oli 37,9 vuotta, mikä on koko Puolan väestön keski-ikää alempi. Vuonna 2019 piirikunnassa syntyi 1 500 lasta.
Gdańskin piirikunnan väkiluku on kasvanut suoraviivaisesti koko 2000-luvun ajan, minkä alussa se oli 79 459 asukasta. Piirikunnan syntyvyys (1,9 syntymää yhtä kuolemaa kohden) on koko Puolan keskimääräistä tasoa korkeampi ja se on saanut muuttovoittoa sekä muulta Puolalta että ulkomailta. Asukkaiden määrän ennakoidaankin kasvavan 168 877 asukkaaseen vuoteen 2050 mennessä.
Niclas Kalatsev
Niclas Kalatsev (s. 12. kesäkuuta 1990) on suomalainen jalkapalloilija, joka edustaa Kakkosessa pelaavaa Tampere Unitedia. Vasenjalkainen Kalatsev on pelipaikaltaan hyökkääjä.
Kalatsev debytoi kaudella 2008 Veikkausliigassa kasvattajaseuransa KooTeePeen paidassa. Avausmaalinsa hän teki vuoden 2008 elokuussa IFK Mariehamin verkkoon. Kaudella 2008 Kalatseville kertyi seitsemän ottelua ja yksi maali. Kaudella 2009 Kalatsev pelasi KooTeePeen paidassa Ykkösessä 17 ottelua. Kesällä 2010 Kalatsev siirtyi kolmosessa pelanneeseen KTP:hen. Hän pelasi seuran paidassa 23 ottelussa tehden viisi maalia.
Kauden 2012 Kalatsev pelasi Kakkosessa FC Futuran paidassa tehden 22 ottelussa seitsemän maalia. Kauden 2013 hän pelasi taas kasvattajaseuransa KooTeePeen paidassa Ykkösessä pelaten 13 ottelussa. Kausi 2014 Kalatsevilta jäi väliin erilaisten vammojen takia. Kauden 2015 Kalatsev pelasi Kolmosen Haminan Pallo-Kissoissa.
Tammikuussa 2016 Kalatsev siirtyi Kolmosen Tampere Unitediin.
Kalatsev pelasi vuonna 2008 Suomen alle 19-vuotiaiden jalkapallomaajoukkueessa.
World Hockey Association 2
World Hockey Assocation 2 oli yhdysvaltalais-kanadalainen jääkiekkoliiga, joka luotiin tarkoituksena uudelleenrakentaa vuosina 1972–1979 toiminut World Hockey Association. WHA2-joukkueista osa oli pelannut aiemmin kaudella 2002–2003 Atlantic Coast Hockey Leaguessa. Kaikki liigassa pelanneet joukkueet olivat Yhdysvaltojen kaakkoisosasta. Liigan perustajana sekä komissaarina toimi David Waronker.
WHA 2 toimi lopulta vain yhden kauden 2003–2004 ajan, jonka jälkeen se lopetti toimintansa, koska joukkueita ei ollut riittävästi. Lopulta jäljelle jääneet joukkueet yhdistettiin South East Hockey Leaguen joukkueiden kanssa, jolloin muodostui uusi liiga Southern Professional Hockey League kaudeksi 2004–2005.
Jacksonville Barracudas voitti WHA 2:n ensimmäisen ja ainoan President's Trophyn. Jacksonville isännöi myös WHA 2:n ensimmäistä ja ainoaksi jäänyttä tähdistöottelua.
Hinalugit
thumb|250px|Xınalıqin kylää. Hinalugit (omakielinen nimitys кетш халх, ketš halh ) ovat Azerbaidžanissa asuva dagestanilaista hinalugin kieltä puhuva pieni vuoristolaiskansa.
Hinalugit asuvat Kaukasuksen pohjoisrinteellä 2300 metrin korkeudella sijaitsevassa Quban piirin Xınalıqin (Hinalugin) kylässä. Pieniä ryhmiä on myös Quban kaupungissa sekä eräissä muissa lähialueen ja tasangon kylissä.
Vuonna 1926 hinalugeja laskettiin olevan 1400 henkeä. Myöhemmissä väestönlaskennoissa heitä ei ole rekisteröity erillisenä kansana. Osa hinalugeista on muuttanut tasangolle ja sulautunut azereihin. Nykyään heitä arvioidaan olevan Quban piirissä noin 3000 henkeä.
Hinalugien elinkeinoja ovat karjanhoito ja maanviljely. Perinteinen uskonto on sunnalainen islam. Sivistyskielenään hinalugit käyttävät azeria. 1990-luvulla laadittua kyrilliseen kirjaimistoon perustunutta hinalugin kirjakieltä opetettiin paikallisessa koulussa vuosina 1993–1999. Vuonna 2001 avattiin hinalugilainen kulttuurikeskus.